section_heading: Prije Elementala: Basemental
paragraph_text: Prva pjesma koju se može smatrati začećem sastava je pjesma “Milijunski” iz 1998. u kojoj Gordan dodaje strofu Mirelinim i Lukinim stihovima. Nedugo nakon toga, nakon jednog od Basemental Project nastupa na kojem su zajedno izveli tu pjesmu, osnovali su Elemental “u bijelom Yugu, negdje u vožnji od Novog Zagreba preko Savske<ref>.” Kao prvi nastup Elementala (pod tim imenom) slovi nastup u klubu Mungos u Kašini 1998., uz podršku DJ-a Excel (kasnije poznat kao DJ Oli Doboli). U toj fazi DJ Excel je bio stalni član koncertne postave sastava, a potpisan je i na jednoj pjesmi na debitantskom albumu.